laion/Wikipedia-Exotic huggingface dataset:
עצמות יוסף

עצמות יוסף הוא ספר פרשנות על מסכת קידושין של התלמוד הבבלי שנכתב על ידי הרב יוסף אבן עזרא (בערך ה'ש - ה'שס"ה, סופיה), תלמידו של רבי שמואל די מדינה ורבה של סופיה בבולגריה. הספר נחשב לאחד הפירושים הנלמדים ביותר על מסכת קידושין, וזכה להדפסות רבות. הוא נדפס לראשונה בסלוניקי בשנת ה'שס"א (1601) בדפוס אברהם בן מתתיה בת שבע ויוסף בן מתתיה בת שבת. הרב יוסף אבן עזרא כותב בפתיח לספרו: "ספר עצמות יוסף והוא באור כללים מחודשים שהתורה נדרשת בהם, נלמדים מן המסכתא אשר היא עצם מעצמי...". הבטוי "עצם מעצמי" שבו השתמש, לקוח מהמקורות, ומרמז על מסכת קידושין דרך החיבור הרוחני שבין איש לאשתו: וַיֹּאמֶר הָאָדָם זֹאת הַפַּעַם עֶצֶם מֵעֲצָמַי וּבָשָׂר מִבְּשָׂרִי לְזֹאת יִקָּרֵא אִשָּׁה כִּי מֵאִישׁ לֻקֳחָה זֹּאת — ספר בראשית, פרק כ"ג, פסוק ב' "עצמות יוסף" הוא בטוי המופיע בפסוק בספר שמות, פרשת בשלח, כאשר בני ישראל יוצאים ממצרים ומשה מקיים את השבועה שנשבעו בני ישראל ליוסף, להעלות את עצמותיו לקבורה בארץ ישראל: וַיִּקַּח מֹשֶׁה אֶת עַצְמוֹת יוֹסֵף עִמּוֹ, כִּי הַשְׁבֵּעַ הִשְׁבִּיעַ אֶת בְּנֵי יִשְׂרָאֵל לֵאמֹר פָּקֹד יִפְקֹד ה' אֶתְכֶם, וְהַעֲלִיתֶם אֶת עַצְמֹתַי מִזֶּה אִתְּכֶם: — ספר שמות, פרק י"ג, פסוק י"ט לדבריו קטנה שעשתה שליח מדעת אביה לקבל גט מידי בעלה, נחשב הדבר כאילו אביה מינה את השליח, והגט תקף. חידוש זה הובא להלכה בספר כנסת הגדולה, ואילו בספר שער המלך חלק על חידוש זה. מפרשי מסכת קידושין עצמות יוסף על קידושין, באתר אוצר הספרים היהודי השיתופי עצמות יוסף, שאלוניקי שס"א, באתר היברובוקס מסכת קידושין בתלמוד מפרטת את מכלול דיני חופה וקידושין, כמו גם רבים מהדינים הנוגעים ליחסי איש ואשתו וכן הנהגות בנושאי זוגיות. עצמות יוסף לתלמוד בבלי, מסכת קידושין, דף מ"ד, עמוד ב'. בהגהות בית יוסף לסימן קמא סעיף קטן טו. וראו שואל ומשיב מהדורה תליתאה חלק א סימן שעה שתירץ את קושיותיו של שער המלך על דברי העצמות יוסף. ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
מבצע ניצוץ (1973)

מבצע ניצוץ (בערבית: عملية سبارك) היה מבצע הונאה נרחב של סוריה ומצרים לקראת מלחמת יום הכיפורים, שמטרתו הייתה להטעות את המערכת הביטחונית והמודיעין הישראלי ולהגביר את גורם ההפתעה לקראת ההתקפה המתואמת ביום הכיפורים 1973. המבצע התרכז בכך ששני הצבאות ירכזו את הכוחות הנחוצים למתקפה בשטחי ההיערכות ושמהצד השני, ישראל לא תאמין שמדובר בהכנות למלחמה, כך שיחידות צה"ל בחצי האי סיני ורמת הגולן לא יהיו ערוכות למתקפה בסדר גודל מלא ולא תהיה התראה מוקדמת לגיוס מילואים מלא. המבצע היה מוצלח בכך שצה"ל לא היה ערוך, אף על פי שהועלתה הכוננות באופן חלקי בקווי החזית, ובאופן נקודתי תוגברו חלק מהיחידות (כמו העלאת חטיבה 7 לתגבור צפון רמת הגולן), בפועל רוב יחידות החזית לא היו ערוכות למלחמה ולא נעשו צעדים משמעותיים להגנה. ההכנות של סוריה למלחמה נתפסו כצעדי מגננה מחשש להתקפה ישראלית, בעוד שההכנות במצרים נתפסו כתרגיל צבאי נרחב לאורך הגבול. כל זאת למרות ששני הצדדים ביצעו הכנות בהתאם לדוקטרינה הסובייטית שלפיה נלחמו (שהייתה מוכרת לישראל). בחודשים שקדמו למתקפה המשולבת, הייתה כוננות כחול לבן, ולאחר ביטולה ירד החשש בקרב צבא הגנה לישראל. בנוסף לכך, נכפתה דממת אלחוט בקרב יחידות הצבאות, מה שהיה עשוי בפני עצמו להדליק נורה אדומה בקרב המודיעין הישראלי, אך עם זאת תוכניות המתקפה לא זלגו באופן ישיר. מבצע בדר מבצע משרוע 110 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
קלמן טיסה

קלמן טיסה מבורושיינו (בהונגרית: Borosjenői Tisza Kálmán; ‏16 בדצמבר 1830 – 23 במרץ 1903) כיהן כראש ממשלת הונגריה בין 1875 ל-1890, והיה האדם שכיהן במשרה זו במשך הזמן הארוך ביותר. במשך השנים שלאחר המהפכה ההונגרית של 1848, אותה חווה טיסה כבן 18, ביצע פרנץ יוזף הראשון, קיסר אוסטריה מספר רפורמות דמוקרטיות ומודרניסטיות בהונגריה. בשיאן הועבר חוק בחירות שהתיר לשכבה דקה בת כ-6% לבחור נציגים לפרלמנט. בבחירות הראשונות נבחר טיסה לחבר פרלמנט. ב-1875 ייסד את המפלגה הליברלית ונבחר לראש ממשלת הונגריה. עיקר המנדט של ממשלתו היה עיסוק בנושאי פנים וכלכלה. טיסה הצעיד את מדינתו למודרניזציה שלטונית ומנהלית, בלתי תלויה בזו האוסטרית. בין היתר הוקמו בתקופתו הבירוקרטיה, מערכת המיסים ההונגריים והחלת השימוש בשפה ההונגרית כשפת שלטון בתחומי השליטה ההונגריים באימפריה (במקום הגרמנית). כן פעל טיסה נגד אנטישמיות, בפרט לאחר עלילת הדם של טיסאסלר. בנו, אישטוון טיסה, היה אף הוא ראש ממשלה. מדיה וקבצים בנושא קלמן טיסה בוויקישיתוף ביוגרפיה (בהונגרית) קלמן טיסה, באתר אנציקלופדיה בריטניקה (באנגלית) ערך זה הוא קצרמר בנושא פוליטיקאים ובנושא הונגרים. אתם מוזמנים לתרום לוויקיפדיה ולהרחיב אותו.
מחקר בסיסי

מחקר בסיסי (נקרא גם מחקר טהור או מדע בסיסי), בניגוד למחקר יישומי או מעשי, הוא תחום מחקר מדעי שתפקידו לחקור שאלות עקרוניות ללא מטרה יישומית וללא הכוונה. המניע העיקרי של המחקר הבסיסי הוא סקרנות, אולם תוצריו הם גוף-ידע אינטלקטואלי של רעיונות, עקרונות, שיטות ותובנות שיכול לשמש למגוון יישומים טכנולוגיים בתחומים שונים (גם רחוקים מאוד מן השאלות שהניעו את המחקר הבסיסי בראשיתו) וליצירת דיסציפלינות מדעיות חדשות. המחקר הבסיסי אינו מכוון לטובת האנושות ולא לרעתה, אלא הוא נייטרלי לחלוטין מבחינה מוסרית. כך, תוצרים של אותו מחקר בסיסי יכולים לשמש, למשל, הן למטרות "נעלות" כגון רפואה גרעינית והן ליצירת פצצת אטום. המחקר הבסיסי מתבצע על ידי מדענים באוניברסיטאות מחקר ובמכוני מחקר ומתועד במאמרים מדעיים, כך שתובנות ומסקנות ישמשו בעתיד חוקרים אחרים, יהוו נקודות-מוצא למחקרים נוספים, יאששו או יפריכו השערות מדעיות, יזניקו רעיונות יישומיים וכדומה. המחקר המדעי הבסיסי דורש תקציבים גדולים, לעיתים בסדרי גודל של מדינות ותאגידי ענק. עם זאת, מדובר בהשקעה בעייתית משום שאינה מבטיחה למשקיע דבר בטווח הזמן הקרוב, פרט למימון מדענים המבצעים פעילות שרובה הגדול מיותר מנקודת מבט תועלתנית. עם זאת, בטווחי זמן ארוכים יכול המחקר הבסיסי להניב תוצאות שלא שוערו כלל על ידי המממנים. כמו כן, אף שפעמים רבות רק אחוז זעיר מהניסויים מציג לבסוף תועלת ממשית, תועלת זו יכולה להתברר כפורצת דרך בטווח זמן כלשהו ולפיכך בעלת ערך שקשה למדוד אותו במונחי עלות-תועלת רגילים. המימון העיקרי למענקי מחקר בסיסי בישראל, כשני-שלישים מסך מענקי הקרנות למחקר בסיסי, מגיע מהקרן הלאומית למדע (ISF) המממנת כ-1,500 מדענים ישראלים מדי שנה, בהיקף שנתי של למעלה מ-300 מיליון שקל. עיקר תמיכה זו ניתנת בצורה של מענקי מחקר אישיים. מדע: החזית האינסופית, מכתב שכתב וניבר בוש לנשיא ארצות הברית הארי טרומן ב-1945. אחת ההתייחסויות המקיפות המגדירות את המחקר הבסיסי ואת הדרישה הפרדוקסלית מן הממשל לממן אותו בנדיבות, תוך הותרתו עצמאי ומבלי לכוונו בשום צורה. מדע בסיסי לרווחת האדם, הצגת עבודות מדע בסיסי ממכון ויצמן למדע. אודות הקרן הלאומית למדע, אתר ISF. הקרן הלאומית למדע (ISF) - מענקי מחקר אישיים, באתר GrantInfo
At the Gates

At the Gates (תעתיק: "אט דה גייטס", פירוש השם "בשערים") היא להקת דת' מטאל מלודי משוודיה. At the Gates, יחד עם Dark Tranquillity ו-In Flames, נחשבת לחלוצה בז'אנר שמכונה כיום דת' מטאל מלודי. הלהקה הקומה בסוף שנת 1990 על ידי חברים לשעבר בלהקת הבלאקנד דת' מטאל Grotesque. הלהקה נקראה The Dwellers at the Gates of Silent Memory ("השוכנים בשערי הזיכרון השקט"), על שם שיר של להקת רוק גותי Fields of the Nephilim, במשך כשבוע, לפני שהחברים החליטו לקצר את השם. האלבום המפורסם ביותר של את דה גייטס הוא "Slaughter Of The Soul", משנת 1995. יש הטוענים שאלבום זה, על אף ואולי עקב הצלחתו הגדולה, היה יותר קליט וניכר שהיה בו פחות מהצליל הלא מתפשר כמו באלבום "With Fear I kiss The Burning Darkness".[דרוש מקור] הלהקה הייתה חלק מגל הדת' מטאל המלודי שפרץ באותה התקופה וכלל להקות כמו Dark Tranquillity ו-In Flames. הלהקה גם השפיעה על הרבה להקות מטאלקור אמריקאיות, כמו As I Lay Dying ו-Darkest Hour. חברי הלהקה יצאו לדרכים נפרדות ב-1996; המתופף אדריאן ארלנדסון, הבסיסט יונאס ביורלר ואחיו הגיטריסט אנדרס הקימו את להקת The Haunted. הסולן תומאס לינדברג, הידוע בכינויו טומפה, השתתף בלהקות שונות, בהן Skitsystem,‏ Disfear,‏ The Crown,‏ Lock Up,‏ Nightrage ו-The Great Deceiver. לאחר מכן אדריאן ארלנדסון עזב את דה הונטד ועבר אחרי זמן מה ללהקה קריידל אוף פילת'. ב-2007 הודיעה הלהקה על איחוד לצורך מסע הופעות יחיד שיתקיים באמצע 2008. שם המסע היה "Suicide Final Tour" והוא כלל הופעות רבות בארצות הברית, קנדה ופסטיבלי מטאל שונים ברחבי אירופה והמזרח. בדצמבר 2010 הודיעה הלהקה על איחוד נוסף לצורך הופעה יחידה בעיר מולדתם גטבורג שבשוודיה. לאחר מכן הפכה ההופעה היחידה הזו לחלק ממסע הופעות שני. ב-2014 הוציאה הלהקה אלבום חדש לחלוטין, 19 שנים לאחר התרדמת שנפלה על פעילותה, והכריזו על האלבום "At War with Reality". הלהקה יצאה למסע הופעות לקידום האלבום באוגוסט 2016. האלבום The Nightmare of Being מ-2021 הציג רעיונות בהשפעת כתביהם של הסופרים והפילוסופים תומאס ליגוטי ויוג'ין תאקר, שידועים בכתיבה פסימיסטית וניהיליסטית במיוחד. תומאס לינדברג - שירה (1990–1996, 2008-2007, 2010-הווה) מרטין לארסון - גיטרה (1990–1996, 2008-2007, 2010-הווה) אדריאן ארלנדסון - תופים (1990–1996, 2008-2007, 2010-הווה) יונאס ביורלר - גיטרה בס (1990–1992, 1996-1992, 2008-2007, 2010-הווה) מדיה וקבצים בנושא At the Gates בוויקישיתוף אתר האינטרנט הרשמי של At the Gates (באנגלית) At the Gates Lyrics מילים לשירי הלהקה At the Gates, ברשת החברתית פייסבוק At the Gates, ברשת החברתית אקס (טוויטר) At the Gates, ברשת החברתית אינסטגרם At the Gates, סרטונים בערוץ היוטיוב At the Gates, באתר אפל מיוזיק (באנגלית) At the Gates, באתר ספוטיפיי At the Gates, באתר Last.fm (באנגלית) At the Gates, באתר AllMusic (באנגלית) At the Gates, באתר MusicBrainz (באנגלית) At the Gates, להקה באתר Encyclopedia Metallum (באנגלית) At the Gates, באתר דיזר At the Gates, באתר Discogs (באנגלית) At the Gates, באתר Songkick (באנגלית) At the Gates, באתר בנדקמפ At the Gates, באתר בילבורד (באנגלית) At the Gates, באתר טיידל (באנגלית) At the Gates - Encyclopaedia Metallum: The Metal Archives, www.metal-archives.com Condé Nast, At the Gates: The Nightmare of Being, Pitchfork (באנגלית אמריקאית)
מיימי גאמר

מארי ווילה "מיימי" גאמר (באנגלית: Mary Willa "Mamie" Gummer; נולדה ב-3 באוגוסט 1983) היא שחקנית אמריקאית. מיימי גאמר נולדה בניו יורק סיטי, ניו יורק, היא בתם של השחקנית מריל סטריפ והפסל דון גאמר. היא גדלה בעיר סולסברי, קונטיקט וגם גרה במשך חמש שנים בלוס אנג'לס, קליפורניה עם אחיה הגדול הנרי וולף גאמר ואחיותיה הקטנות, השחקנית גרייס גאמר והשחקנית-דוגמנית לואיזה ג'ייקובסון גאמר. גאמר למדה בבית הספר מיס פורטרס בקונטיקט וסיימה את לימודיה בתיכון קנט עוד לפני שהמשיכה את לימודיה בתיאטרון ותקשורת באוניברסיטת נורת'ווסטרן שאותם סיימה בשנת 2005. כילדה צעירה, הופיעה גאמר לצד אמה בסרט "צביטה בלב" (1986) שביים מייק ניקולס, תחת השם "נטלי סטרן" על מנת לא ליצור ביקורת מצד התקשורת. בגיל 20 חודשים בלבד, קיבלה גאמר ביקורות חיוביות מצד הניו יורק טיימס. בשנת 2005 עשתה את הופעת הבכורה שלה באוף ברודוויי לצד מייקל סי הול במחזה "מר מרמלדה" של נוח היידל, על הופעתה במחזה זכתה גאמר בפרס התיאטרון העולמי. בשנת 2007 הייתה מועמדת לפרס לוסיל לורטל על הופעתה במחזה "שפת המים". גאמר עשתה את הופעת הבכורה שלה בקולנוע בתפקיד קטן בסרט "התרמית" בכיכובו של ריצ'רד גיר. ב-2007, הופיעה גאמר לצד אמה בסרט "לפנות ערב", בסרט שיחקה גאמר את אמה כאישה צעירה לצד ונסה רדגרייב, גלן קלוז וקלייר דיינס. ב-2008 שיחקה גאמר את דמותה של סאלי אדמס במיני-סדרה של רשת HBO, "ג'ון אדמס" אשר מגוללת את סיפור חייו של נשיא ארצות הברית ה-2, ג'ון אדמס. היא עשתה את הופעת הבכורה שלה בברודוויי בטקס חשיפת המועמדויות לפרס הטוני עם ההצגה "יחסים מסוכנים" שעל הופעתה בה קיבלה תשבחות. בנוסף הופיעה בתפקיד אורח לשני פרקים בדרמה המשפטית של רשת CBS "האישה הטובה". בשנת 2010 שיחקה את דמותה של רות' לואל בסרט "The Lightkeepers" בכיכובם של ריצ'רד דרייפוס, טום ויזדום וברוס דרן. החל משנת 2011 כיכבה גאמר בדרמה הרפואית של רשת ABC "באמצע שום מקום". באפריל 2011 כיכבה גאמר בהפקת אוף ברודוויי "בית הספר לשקרים". בשנת 2012 כיכבה גאמר בדרמה הרפואית של רשת The CW "אמילי אוונס". הסדרה אמנם בוטלה בתחילת שידור העונה הראשונה אך הרשת המשיכה לשדר את כל 13 הפרקים שצולמו. באוקטובר 2009, לאחר שנה וחצי של היכרות, גאמר התארסה לשחקן בנג'מין ווקר. הם נישאו ב-16 ביולי 2011 בבית הוריה בקונטיקט, והתגוררו בפארק סלופ, ברוקלין, ניו יורק. במרץ 2013, פורסם כי גאמר וווקר נפרדו בידידות. באוגוסט 2018, היא התארסה לסופר מהאר סת'י: והם התחתנו בפברואר 2019, באותו חודש, גאמר ילדה את בנה הבכור. 2006, פרס התיאטרון העולמי: זכייה: שחקנית המשנה הטובה ביותר בהצגה "מר מרמלדה" 2007, פרס לוסיל לורטל: מועמדות: הופעה יוצאת מן הכלל לשחקנית בהצגה "שפת המים" 2009, פרס לוסיל לורטל: מועמדות: הופעה יוצאת מן הכלל לשחקנית בהצגה "הדוד וניה" מדיה וקבצים בנושא מיימי גאמר בוויקישיתוף מיימי גאמר, ברשת החברתית אקס (טוויטר) מיימי גאמר, במסד הנתונים הקולנועיים IMDb (באנגלית) מיימי גאמר, באתר AllMovie (באנגלית) מיימי גאמר, באתר Rotten Tomatoes (באנגלית) מיימי גאמר, במסד הנתונים הקולנועיים KinoPoisk (ברוסית) רות לה פרלה, לא רק הבת של מריל סטריפ, באתר הארץ, 18 באוקטובר 2012 מיימי גאמר באתר backstage
תאונת המסוק בנחל בזק

תאונת המסוק בנחל בזק הייתה התרסקות מסוק מסוג בל 212, "אנפה", שהתרחשה ב-24 בספטמבר 1984, בשעת אימון. בתאונה נהרגו חמישה נוסעים ואנשי צוות, ונפצעו קשה חמשת הנוסעים ששרדו. ב-24 בספטמבר 1984 קיימה פלוגת מחזור מאי 1984 של בסיס האימונים החטיבתי של חטיבת גולני בנחל בזק תרגיל מרדף מוסק אחרי מחבלים. בתרגיל השתתפו גששים ומסוק בל 212 ('אנפה') שהיה אמור להטיס כוחות חסימה ומרדף במהלך התרגיל, בהתאם להתפתחויות בשטח. המסוק הגיע מבסיס חיל האוויר בחצרים. מפקד התרגיל היה סא"ל משה גבעתי, שהיה באותו הזמן מפקד בסיס האימונים של החטיבה. המסוק שמספרו 035 הגיע למקום התרגיל בשעה 9:00 ובו שני טייסים ומכונאי מוטס. עלו עליו משה גבעתי ועוד חמישה לוחמים וקצין. לאחר תדריך משותף לצוות המסוק ומפקדי התרגיל, המריא המסוק וטס מערבה בערוצו התלול של נחל בזק. לפתע נשמע רעש גריסה מתכתית מהמנוע השמאלי. טייסי המסוק ניסו להתרומם מערוץ הנחל ולחזור לנחות במקום שממנו המריאו עשר דקות קודם לכן. לפתע כבה גם המנוע השני. המסוק איבד גובה במהירות ובניסיון לבצע נחיתת אונס התרסק בערוץ הצר של הנחל. בהתרסקות נהרגו שני הטייסים, המכונאי המוטס ושני לוחמי גולני. גבעתי וארבעה לוחמי גולני נפצעו קשה. בגלל ליקויים בתקשורת, הן בטייסת המסוקים והן בגולני, ובשל היות מקום ההתרסקות בקניון עמוק שאין אליו קשר עין משום דרך או כביש, לא נערכו אחריו סריקות במשך שעתיים. בשעה 14:00, לאחר ארבע שעות מההתרסקות, הגיע למקום ההתרסקות מסוק בל 212 עם צוות רפואי מיחידה 669. ועדת חקירה שמינה מפקד חיל האוויר קבעה שסיבת ההתרסקות הייתה כשל במנוע וטעויות הטסה של הטייסים הצעירים. בחצר המתנ"ס בשכונת נווה עופר שבתל אביב, הוקמה אנדרטה לנופלי המסוק על ידי אביו של אחד החללים, שגר בשכונה והיה פעיל במתנ"ס. האנדרטה בנויה מזנב מסוק שנתרם על ידי חיל האוויר והוצב על בסיס אבן שעליו חרותים שמות הנופלים ופרטי האסון. את האנדרטה עיצב הפסל דן רפפורט. היא נחנכה ב-24 בספטמבר 1985 במלאת שנה לאסון. באנדרטה זו שולב הזנב המקורי של מסוק 035. אנדרטה בסגנון דומה, הוקמה באחת הכיכרות של העיר דימונה, שם התגורר המכונאי המוטס של המסוק. משה גבעתי, שלוש לידות בספטמבר, משרד הביטחון – ההוצאה לאור, 1990. משה גבעתי, הישרדות בספטמבר - לקחים מבצעיים ממלחמות ישראל, הוצאת 'רעות', תשע"ג-2013. אמיר שגב, ‏תאונת אנפה 035, באתר "מרקיע שחקים" אנדרטה לזכר נופלי המסוק בנחל בזק בתל אביב, באתר "יזכור" לפי שיחה עם הפסל דן רפפורט אבינעם מיסניקוב, ‏אנדרטה לזכרו של רס"ל מאיר אסייג ז"ל, באתר "מרקיע שחקים"
Interplay

Interplay היא חברת פיתוח והפצת משחקי המחשב, אשר יועדה לפיתוח משחקי תפקידים ממוחשבים. החברה הוקמה בשנת 1983, ומשרדיה המרכזיים מוקמו במדינת קליפורניה שבארצות הברית. המחלקה התפרסמה בעיקר בעבודתה על המשחק Planescape: Torment וסדרת המשחקים Fallout, אך נחלה הצלחה גם במשחקיה האחרים. (כדוגמת סדרות המשחקים Baldur's Gate, ו-Icewind Dale). בשנת 2005 נסגרה חברת פיתוח משחקי וידאו Titus Interactive (שפיתחה בין היתר את המשחק "פרהיסטוריק") וכל הזכויות על משחקיה הועברו ל-Interplay. אתר האינטרנט הרשמי של Interplay (באנגלית) "3D Realms is digging up Kingpin for PC and consoles". Destructoid (באנגלית). נבדק ב-2020-01-19.
קרשקו

קרשקו (בסלובנית: Krško, בגרמנית: Gurkfeld) היא עיירה השוכנת במזרח סלובניה, לגדת נהר סאווה. בעבר חולקה העיירה בין שטיריה תחתית (השטחים ממערב לנהר), וקרניולה תחתית (השטחים ממזרח לו). כיום משמשת העיירה כבירת אזור ספודנהפוסבסקה. דרומית-מזרחית לעיירה ממוקמת תחנת הכוח הגרעינית של קרשקו. ממצאים ארכאולוגיים שנמצאו בעיירה, מלמדים כי האזור היה מיושב בתקופה הפרהיסטורית. לאורך נהר סאווה, נמצאו ממצאים מתקופת הברונזה, מתקופת הברזל ומתקופת האימפריה הרומית ששלטה בעיירה. לאחר ימי הביניים שלטו בעיר בית הבסבורג. בין המאה ה-15 ל-17 סבלה העיירה מפשיטות העות'מאנים. מדיה וקבצים בנושא קרשקו בוויקישיתוף אתר האינטרנט הרשמי של קרשקו
סיגל פרישטינה

סיגל פרישטינה (באלבנית: KB Sigal Prishtina), היא קבוצת כדורסל קוסוברית מהעיר פרישטינה, המתמודדת בסופרליגה קוסובו. הקבוצה הוקמה בשנת 1970 והשתתפה בליגה היוגוסלבית. ובהמשך בליגה של קוסובו, בה זכתה באליפות הראשונה עם הקמתה ומאז נחשבת הקבוצה למתמודדת קבועה על תארים. בעונת 2013/14 השתתפה הקבוצה לראשונה בתולדותיה בליגה אירופאית, הליגה הבלקנית, בה הגיעה עד לחצי גמר הפיינל פור (שהתקיים באולמה הביתי) והפסידה לקבוצת הפועל גלבוע גליל 74-86. הקבוצה מארחת בארמון הצעירים בעיר, המכיל 3,000 מקומות ישיבה. הליגה הקוסוברית: אליפות (14): 1991, 2002, 2003, 2006, 2007, 2008, 2009, 2010, 2011, 2014, 2015, 2016, 2017, 2019 מקום שני: 2004, 2012, 2013, 2018 חצי גמר: 2005 הגביע הקוסוברי: זכייה (15): 2002, 2003, 2004, 2005, 2006, 2008, 2009, 2010, 2013, 2014, 2016, 2017, 2018, 2019, 2021 גמר: 2011, 2013, 2024 חצי גמר: 2012 סופרקאפ קוסובו: זכייה (7): 2005, 2012, 2014, 2013, 2014, 2018, 2019, 2020 הליגה הבלקנית: זכייה: 2015, 2016, 2024 חצי גמר: 2014 ארצות הבריתבליז אלכס קארקאמו מדיה וקבצים בנושא סיגל פרישטינה בוויקישיתוף אתר האינטרנט הרשמי של סיגל פרישטינה
מבנה-על

מבנה-על הוא עצם מעשה ידי אדם בעל גודל עצום. לרוב המונח מתאר בניין גדול מאוד או גבוה מאוד. באופן כללי, כל פרויקט הנדסי שלצורך הקמתו נדרשו שעות רבות של תכנון, עבודה ושימוש בכלים חדשניים או בכוח עבודה רב יכול להיחשב למבנה-על. דוגמאות למבני-על הם תוצרים של הנדסת מקרו או תוצרים של חקר החלל, כגון ספינת חלל או תחנת חלל. מבני-על מופיעים בהרבה סרטים וספרים מז'אנר המדע הבדיוני, דוגמת ערים שלמות שלמעשה מכוסות בקפסולת-ענק או מבנה-על שיכול לאכלס בו זמנית עשרות אלפי בני אדם ויותר מכך. המבנים הבאים נחשבים למבני-על: הפירמידה הגדולה של גיזה – אחד משבעת פלאי תבל של העולם העתיק, ממבני העל הקדומים ביותר. שטח הבסיס הוא 53,000 מטר רבוע וגובה הפירמידה במקור היה 147 מטר. החומה הגדולה של סין הוא דוגמה מובהקת של מבנה-על מעשה ידי אדם בלבד. רוחבה מטרים ספורים, אורכה 6,352 ק"מ והיא מכסה שטח של לערך 4,160,000 מטרים רבועים. טרסות האורז של הקורדילרה הפיליפינית - שטח חקלאי עצום לצורך גידול אורז: 10,360 קמ"ר, שנחצב בהרים על ידי שבטים חופשיים לפני כ-2,000 עד 6,000 שנה. קתדרלות גותיות היו מבני העל של אירופה בתקופת ימי הביניים ובניית רבות מהן נמשכה מאות שנים. מלבד גודלן הרב הן חוננו בעושר רב של פרטים, קישוטים ועיטורים שהצריכו את עבודתם של מאות בעלי מלאכה מיומנים. גורדי השחקים הגדולים והגבוהים בעולם. מאיץ LHC כולל בנוסף למבנים אחרים מנהרה מעגלית בהיקף של 27 ק"מ ותשתית מחשבים שיכולה לטפל בכמויות מידע חסרות תקדים. הכבישים המהירים של סין מהווים את מערכת הכבישים המהירים הארוכה ביותר בעולם. פרויקט אטלנטרופה - מיזם הנדסי שבו תוכנן לבנות סכר הידראולי תוך כדי הצרת מצרי גיברלטר והנמכת גובה פני הים התיכון בכ-200 מטרים בממוצע. הכביש המהיר העולמי - רעיון להקים מערכת של כבישים מהירים שתחבר את כל שש היבשות המאוכלסות. מערכת זו תחבר גשרים ומנהרות ישנות וחדשות, ולא רק שתשפר את התחבורה הבינלאומית אלא גם תהווה תשתית לצינורות מים וגז. מערכת הכבישים הגדולה ביותר בעולם נכון להיום היא הכביש הפאן-אמריקאי, מערכת כבישים שמחברת בין יבשת דרום אמריקה לצפון אמריקה בלבד. בהיסטוריה של המדע וההנדסה הועלו מספר רעיונות למבני-על, חלקם בקנה גודל עולמי ואחרים בקנה גודל אסטרונומי: מנוע כוכבי - מבנה-על הנמצא ליד שמש, המנצל את האנרגיה שהיא פולטת כדי להזיז אותה ואת כל העצמים הקשורים אליה כבידתית. כדור דייסון (מוכר גם כמעטפת דייסון) - מתייחס למבנה שמקיף לחלוטין כוכב על מנת לעשות שימוש מקסימלי באנרגיה הסולרית שלו. מוח מטריושקה - אוסף של כדורי דייסון הכלואים וכולאים אחד את השני, על מנת לעשות שימוש באורכי הגל השונים של האור. גליל אוניל - מושבת חלל שמורכבת משני מבנים צינוריים גדולים, כל אחד מסתובב בכיוון אחר על מנת לדמות שדה כבידה. מעלית חלל - רעיון ליצור מעלית לכוכב לכת במערכת השמש או מחוצה לה. המעלית תגיע לגובה פני הים ובמסלול ישיר תחבר בין כדור הארץ לכוכב הלכת השני. StarTram - רכב חלל שישוגר מכדור הארץ מתוך מסילה, כמו קרון של רכבת מגלב. רשימת פלאי תבל שבעת פלאי תבל של העולם העתיק שבעת פלאי תבל של ימי הביניים שבעת פלאי תבל החדשים מדיה וקבצים בנושא מבנה-על בוויקישיתוף
דניאל יצחק לוי

דניאל יצחק לוי (30 בספטמבר 1917 - 13 בפברואר 1995) היה איש ציבור ישראלי שכיהן כחבר הכנסת מטעם המפד"ל. לוי נולד בסאוטה שבמרוקו הספרדית. הוא למד בבית ספר תיכון וכשנתיים בבית ספר גבוה לפדגוגיה בספרד. הוא נמנה עם ראשי יהדות טטואן. לאחר מכן, היה חבר הוועד הארצי של הפדרציה הציונית במרוקו, חבר ועד ארגוני הנוער היהודי במרוקו ופעיל בעלייה ב'. בשנת 1957 עלה לישראל. לאחר עלייתו לישראל, נבחר לראש סניף הפועל המזרחי באשקלון. לוי אף שימש כסגן מנהל בבנק המזרחי ברמלה והיה חבר הוועד הפועל הציוני וחבר הנהלת המפד"ל. בנוסף, היה פעיל בתחום החינוך הדתי. בשנת 1965 נבחר לכנסת השישית. כהונתו נמשכה גם לאורך הכנסת השביעית, במהלך כהונתה של הכנסת השישית, כיהן כחבר ועדת הכספים וועדת הפנים. במהלך כהונתה של הכנסת השביעית, כיהן כחבר בוועדת הכספים. נפטר בי"ג באדר א' תשנ"ה. בניו הם: השר והח"כ לשעבר הרב יצחק לוי; הרב שלמה לוי, ראש הכולל בישיבת הר עציון; ופרופ' יהודה לוי, שכיהן כראש המחלקה למדעי החיים באוניברסיטת בר-אילן. מדיה וקבצים בנושא דניאל יצחק לוי בוויקישיתוף דניאל יצחק לוי, באתר הכנסת דניאל יצחק לוי, באתר כנסת פתוחה ח"כ דניאל לוי - פנים חדשות בכנסת, הצופה, 26 בנובמבר 1965.
וולקנו (פירושונים)

האם התכוונתם ל... איי וולקנו – קבוצה של שלושה איים געשיים: "קיטה איוו ג'ימה", "איוו ג'ימה" ו"מינאמי איוו ג'ימה", הנמצאים בחלקו הדרומי של ארכיפלג אוגסווארה (Ogasawara) שביפן (לחצו לצפייה במפה של הארכיפלג במפה נראה האי איוו ג'ימה) ומצפון-מערב לאיי מריאנה המערכה על איי וולקנו וריוקיו – סדרת קרבות ועימותים בין כוחות בעלות הברית לבין כוחות האימפריה היפנית מינואר עד יוני 1945 אי וולקנו – אי געשי באי לוזון שבפיליפינים השוכן קרוב למרכז אגם טאאל, אגם הממלא חלקית את קלדרת טאאל וולקנו – אי געשי באיים הליפאריים מצפון לסיציליה שבאיטליה. שם האי שימש מקור למילה "וולקנו" (Volcano) שפירושה הר געש במרבית השפות האירופיות המודרניות וולקנו (סרט, 2011) – סרט דרמה איסלנדי וולקנו (סרט, 1997) – סרט אסונות אמריקאי וולקנו (אלבום) – אלבום של להקת בלאק מטאל נורווגית סטיריקון משנת 2002 וולקן
קארמין

קארמין (Karmin, מזוהים גם כ-KarminMusic) היא להקת פופ אמריקאית הכוללת את בני הזוג איימי היידמן וניק נונן. הלהקה פועלת משנת 2010, וידועה בעיקר בשירם "Brokenhearted", שהגיע למקום ה-20 במצעד בילבורד בארצות הברית. איימי רנה היידמן (Amy Heidemann) נולדה בנברסקה; ניקולס לואיס "ניק" נונן (Nick Noonan) נולד במיין. השניים הכירו במהלך לימודיהם במכללת ברקלי למוזיקה שבבוסטון. שנה וחצי לאחר מכן הם התארסו ועברו לגור בדירה משותפת בבוסטון עד לסיום לימודיהם. נונן למד נגינה על טרומבון והיידמן למדה פיתוח קול. בשנת 2013 עברו השניים ללוס אנג'לס. ב-2 ביוני 2011 חתמו השניים על חוזה הקלטות באפיק רקורדס. במהלך השנים 2012–2013 השתתפו השניים במספר קמפיינים פרסומיים, בהם קמפיינים של חברות ההלבשה Coach, גאפ ופומה, חברת מוצרי ההיגיינה Tone, חברת האלקטרוניקה סוני, מותג המים והמשקאות DASANI, ורשת בתי הכלבו מייסיס. בשנת 2014 השתתפו הזוג בקמפיינים לחברת מק'קפה של מקדונלד'ס וגם לחברת המזון האמריקאית הרשיז. היידמן אף לקחה חלק בסרט המצויר ריו 2, בו דיבבה דמות בשם לולו, עצלן מהאמזונאס. מיד לאחר צאת האלבום, יצאו השניים לסיבוב ההופעות הראשון שלהם ברחבי ארצות הברית, הPulses Tour. בראיונות רבים אמרו הזוג שלקחו השפעה רבה מפארל וויליאמס כשכתבו והלחינו את אלבומם "Pulses". היידמן ידועה בחיבתה לקוסמטיקה ולאיפור, בעקבות כך בחודש יולי של שנת 2014 הכריזו השניים על פתיחתו של אתר הלייף-סטייל שלהם תחת השם "קארמינולוג'י" (Karminology). האתר קארמינולוג'י נחנך ב-15 ביולי ומציע מגוון טיפים בנושא קוסמטיקה ואיתם גם מוצרים פרי פיתוחה של היידמן. לאחר עזיבה מתוקשרת של חברת ההקלטות שלהם, אפיק רקורדס בשנת 2015 החליטו השניים ללכת בדרך עצמאית בדרך לאלבום הבא שלהם. באותה שנה הוציאו השניים את הסינגל הראשון מאלבומם החדש אותם הפיקו בעצמם בשם "Didn't know you", ובמסגרתו הודיעו על החתמה מחדש עם ענקית ההקלטות סוני. בשנת 2016 הכריזו השניים כי תמה האלבום הצפוי לצאת, "Leo Rising" הוא אסטרולוגיה, וכי 12 השירים שבו ימותגו כמזלות אסטרולוגיים מגלגל המזלות. בתחילת שנת 2016, הכריזה איימי על שינוי שם משפחתה לשם משפחתו של ניק - נונן, ובכך הכריזה על שנישאו. במאי 2017, הכריזה איימי על פרויקט סולו משלה וקראה לעצמה בשם במה חדש, "Qveen Herby". באותה השנה שחררה שני מיני אלבומים שהופקו על ידי ניק וקליפים. 2011: Karmin Covers, Vol. 1 2014: Pulses 2016: Leo Rising 2010: Inside Out 2011: The Winslow Sessions 2012: Hello 2013–2014: Pulses Tour מדיה וקבצים בנושא קארמין בוויקישיתוף אתר האינטרנט הרשמי של קארמין קארמין, ברשת החברתית פייסבוק קארמין, ברשת החברתית אקס (טוויטר) קארמין, ברשת החברתית אינסטגרם קארמין, במסד הנתונים הקולנועיים IMDb (באנגלית) קארמין, באתר אפל מיוזיק (באנגלית) קארמין, באתר ספוטיפיי קארמין, באתר סאונדקלאוד (באנגלית) קארמין, באתר Last.fm (באנגלית) קארמין, באתר AllMusic (באנגלית) קארמין, באתר MusicBrainz (באנגלית) קארמין, באתר דיזר קארמין, באתר Discogs (באנגלית) קארמין, באתר Songkick (באנגלית) קארמין, באתר בילבורד (באנגלית)